Titseltjies en druppeltjies
Vrydag 14 Desember 2018	Geplaas deur Jana Luther
Lees 957 tye
Om groothede te meet, gebruik die wêreld op enkele uitsonderings (soos die VSA) na, sedert 1960 die praktiese, eenvormige metrieke stelsel: die Système International d’Unités, Internasionale Stelsel van Eenhede, kortweg die SI‑stelsel, wat werk in veelvoude, subveelvoude en desimale van tien. In Bylae G van die elfde (2017-)uitgawe van die AWS word die metingseenhede van dié stelsel in besonderhede behandel. Maar vir kleinhede word van toeka, en steeds, ook ander, lukraker eenhede gebruik: ettertjies, flentertjies, rapsies, druppeltjies. Dié lys is lank.
Oor ape wat nie weet hulle dra goue ring nie
Vrydag 07 Desember 2018	Geplaas deur Gerhard van Huyssteen
Lees 1113 tye
Al dra ŉ aap ŉ goue ring, hy is en bly ŉ lelike ding.
Spreekwoorde soos dié verkondig altyd een of ander waarheid of lewensles wat so ongeveer universeel geldend is. Hoe so? Want dit word baseer op waarnemings en stereotipes wat ŉ groot deel van die gemeenskap ken en herken, juis omdat dit so ŉ algemene verskynsel is.
Byvoorbeeld, ons almal ken een of ander Anghela in Sandton wat eintlik maar ŉ doodgewone Engela van Makwassie is. Sy’t ŉ tweetal onderskeidings in matriek behaal en haar toe in die Groot Stad as een of ander prokureur of binnenshuise ontwerper loop kwalifiseer. En nou is sy verhewe bo Makwassie. Sy is o, so hip en verlig en vertel graag hoe sy en haar Gay Vriend weer die afgelope Saterdag ge-shop het tot sy drop. In liberale geselskappe verwys sy ook gragies na haar Black Friends, ofskoon foto’s van hulle op haar art deco-skoorsteenmantelrak ontbreek.
Sy is ŉ aap met ŉ goue ring.
Donderdag 29 November 2018	Geplaas deur Sophia Kapp
Lees 1528 tye
Gelukkig is Max nog 'n 'liberol' in woord, daad
Vrydag 23 November 2018	Geplaas deur Gerhard van Huyssteen
Lees 1060 tye
SNELLERWAARSKUWING: Hierdie rubriek bevat woorde wat hipersensitiewe gebruikers vuil kan laat voel. Indien taalkundige aspekte van kru woorde of sterretjies in die plekke van vokale jou ontstel, moenie verder lees nie! (Ma, klik nóú weg!)
In ŉ twiet op 15 November deser verskel Max du Preez een of ander kêrel met ŉ “Jou armsalige p**p*l.”
Die Taalkommissie sit dadelik op aandag, rooi penne in die hand: Is dit p**p*l (soos Max dit skrywe), of moet dit p**ph*l wees, soos wat dit pront in die WAT en HAT opgeteken staan?
Donderdag 22 November 2018	Geplaas deur Sophia Kapp
Lees 2653 tye